SCC ออกหุ้นกู้ 1 หมื่นลบ. ชูดอกเบี้ย 2.97% ขายรายใหญ่ 25,28-29 ส.ค.นี้
SCC ออกหุ้นกู้ 1 หมื่นลบ. อายุ 7 ปี ชูดอกเบี้ยคงที่ 2.97% ต่อปี เสนอขายรายใหญ่ 25,28-29 ส.ค.60
25 ส.ค. 2560

บริษัท ปูนซิเมนต์ไทย จำกัด(มหาชน) หรือ SCC ระบุว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้อนุมัติการออกและเสนอขายหุ้นกู้ชุดใหม่ ครั้งที่ 2/2560 (SCC248A) จำนวน 10,000 ล้านบาท อายุ 7 ปี ครบกำหนดไถ่ถอน 30 สิงหาคม 2567 โดยบริษัทจะเสนอขายในวงจำกัด (Private Placement) ให้แก่ผู้ลงทุนสถาบัน และ/หรือ ผู้ลงทุนรายใหญ่ประเภทนิติบุคคล เพื่อรองรับการลงทุนที่จะเกิดขึ้นในอนาคต
ขณะที่อัตราดอกเบี้ยคงที่ร้อยละ 2.97 ต่อปี จ่ายดอกเบี้ยทุกๆ 6 เดือน ตลอดอายุหุ้นกู้ ระยะเวลาจองซื้อระหว่างวันที่ 25,28-29 ส.ค.60 ซึ่งมีธนาคารไทยพาณิชย์ เป็นผู้จัดการ การจัดจำหน่ายหุ้นกู้ และนายทะเบียนหุ้นกู้
ทั้งนี้หุ้นกู้ดังกล่าวได้รับการจัดอันดับความน่าเชื่อถือจากบริษัท ฟิทช์ เรทติ้งส์ (ประเทศไทย) จำกัด ที่ระดับ A (tha)